Rampart

Rampart er en amerikansk dramafilm fra 2011, regissert av Oren Moverman, som også skrev manuset sammen med James Ellroy. Woody Harrelson, Ice Cube, Ned Beatty, Anne Heche, Steve Buscemi og Sigourney Weaver innehar hovedrollene. Filmen handler om politimannen Dave Brown (Harrelson) som blir tatt på fersken i å banke opp en mistenkt.

Handlingsreferat 
Politi-etterforsker Dave Brown har 24 år bak seg fra Los Angeles Police Department. Samtidig som han forsøker å trene opp en ny aspirant, oppfører han seg voldelig mot en mistenkt i håp om å finne plasseringen til et laboratorium som produserer metamfetamin. Dagen etter havner Brown i en mindre bil-ulykke med patruljebilen hans. Den andre sjåføren forsøker å flykte. Brown slår ham brutalt ned, og en tilskuer er vitne til dette angrepet. En video av konfrontasjonen skaper enda en kontrovers for LAPD, som allerede har problemer på grunn av en nylig skandale med korrupsjon. Assisterende distriktsadvokat oppfordrer Brown til å trekke seg fra politiet, men han nekter. Selv om Brown ikke klarte å bestå en eksamen for å bli advokat, er han fremdeles ekstremt kunnskapsrik angående rettspraksis.

Ved en pub snakker Brown med en advokat ved navn Linda. Senere møter han en tidligere politimann Hartshorn, som antyder at Brown ble satt i en felle for å distrahere media og befolkningen etter den nylige korrupsjon-skandalen. Brown møter Hartshorn igjen, og nevner at han behøver penger. Hartshorn nevner ett kortspill med høy innsats, som skal finne sted senere samme kveld. Men kortspillet blir angrepet av to væpnede menn. Brown følger etter dem, dreper en av dem, men lar den andre mannen gå. Deretter arrangerer Brown åstedet for å få det til å se ut som om han ble skutt mot. Brown innser at en hjemløs mann med kallenavnet "General" (spilt  av Ben Foster) var vitne til alt sammen fra rullestolen sin.

Når Brown møter Hartshorn for å gi ham en del av pengene etter kortspillet, ber han om kilden til Hartshorns tips angående spillet. Brown mistenker at han ble satt i en felle igjen. Hartshorn nekter å nevne kilden sin. Brown møter deretter "General" for å sikre seg om at den hjemløse mannen ikke kommer til å vitne om skytingen. Dagen etter overvåker en etterforsker Kyle Timkins og konfronterer Brown. Men Brown blir stadig mer paranoid, og avhengig av narkotika ettersom presset mot ham øker. Han truer Hartshorn med en pistol, og beskylder ham for å ha forårsaket alle disse problemene mot Brown. Men den eldre mannen får et hjerteinfarkt som følge av denne konfrontasjonen.

Medvirkende 

 Woody Harrelson som Dave Brown
 Ned Beatty som Hartshorn
 Ben Foster som Terry
 Anne Heche som Catherine
 Ice Cube som Kyle Timkins
 Cynthia Nixon som Barbara
 Sigourney Weaver som Joan Confrey 
 Robin Wright som Linda Fentress
 Steve Buscemi som Bill Blago
 Brie Larson som Helen
 Don Creech som Head Shark Lawyer
 Jon Bernthal som Dan Morone
 Robert Wisdom som kapteinen

Referanser

Eksterne lenker 
 

Filmer fra 2011
Engelskspråklige filmer
Dramafilmer fra USA